《仙霞岭》
清代·朱圭

凌晨发山馆，逶迤入岭麓。日及粲白丹，荟蔚交竹木。

壁蜗延一线，蚁磨旋千辘。仰晞閟青苍，回瞩荡心目。

山腰得精庐，呀喘息舆仆。再鼓升天险，重关扼地轴。

唐巢力攻琴，宋浩事铲筑。七百六十磴，上下捷揉鹿。

重来蹑飞霞，一俯众峰直。茶岭接小竿，突兀更腾伏。

瀺瀺下濑水，闽浙两不蓄。西流达江西，百里走泷瀑。

地脉所屈蟠，龙蛇断起陆。旷途暂顾眺，前行势方蔟。

作者简介：江苏吴县人，字上如。刻板名手。雕刻书画精细工致。曾刻河南刘源所绘凌烟阁功臣像及金史所择两汉至宋名人图像，为时所称。选入养心殿供事，凡大内字画俱出其手。授为鸿胪寺叙班。